לינזי דה פול

לינזי דה פול (באנגלית: Lynsey de Paul; 11 ביוני 1948 - 1 באוקטובר 2014) הייתה זמרת-יוצרת בריטית. ייצגה את אנגליה באירוויזיון 1977 וזכתה במקום השני. זכתה פעמיים בפרס אייבור נובלו.

דה פול היהודיה נולדה בשם לינדזי רובין ולדבריה שינתה את שמה ב-1972 לדה פול בעקבות טבח הספורטאים באולימפיאדת מינכן ומתוך חשש שתזוהה כיהודיה ותיפגע. השם החדש שילב את שמות אביה ואימה.

בתקופת פעילותה המוזיקלית הפיקה 20 אלבומים ו-24 סינגלים. כמו כן כתבה 16 שירים לזמרים אחרים. שיתפה פעולה עם אמנים אחרים ובין השאר שרה בהפקת אלבום של להקת מוט דה הופל. בנוסף לפעילותה בעולם המוזיקה הרבתה להופיע בהופעות אורח בתוכניות בידור ואירוח בטלוויזיה ואף זכתה לתוכנית משל עצמה.

לאחר פטירתה יסד ארגון Performing Rights Society (PRS) לזכויות אמנים (בו הייתה דה פול פעילה) קרן על שמה לקידום כישרונות צעירים בתחום המוזיקה.

 ביוגרפיה 
לינזי דה פול נולדה ב-1948 במחוז סאות'וורק , לונדון (אנגליה) בשם לינדזי מונקטון רובין (Lyndsey Monckton Rubin) להרברט רובין ומטה לבית דה חרוט, אחות צעירה לג'ון. ההורים היו ממוצא יהודי ושורשי המשפחה מקורם בהולנד, אוסטריה וגרמניה.

בילדותה למדה מוזיקה בהדרכת מורה מהאקדמיה המלכותית למוזיקה ובגיל תיכון למדה בתיכון סאות' המפסטד . עם סיום התיכון עברה ללמוד בקולג' לאמנות הורנסי  (שני המוסדות בלונדון). לדברי דה פול סבלו היא ואחיה מהתעללות של אביהם דבר שאילץ אותה לעזוב את הבית.

 קריירה מוזיקלית 
 השנים הראשונות 
ב-1966, בתחילת דרכה, נטתה דה פול לכתוב שירים עבור זמרים אחרים. מספר שירים שכתבה עבור ג'ק ויילד (כוכב המחזמר אוליבר) זכו להצלחה רבה. השג זה הביא להחתמתה של דה פול בחברת הפקות מוזיקליות של דון קירשנר שם הייתה שותפה לצוות זמרים-יוצרים שכתב שירים עבור זמרים שונים. בנוסף אליה כלל הצוות גם את רון רוקר  ובארי בלו .

בתחילת 1972 יצרה, בשיתוף עם רון רוקר, את הלהיט "Storm in a Teacup"  שבוצע על ידי להקת "דה פורצ'ן"  האנגלית. הסינגל זכה להצלחה גדולה והגיע למקום השביעי במצעד הסינגלים הבריטי ותשיעי במצעד הסינגלים האירי ודה פול אף בצעה אותו במסגרת תוכנית בידור ב־BBC. בהמשך אותה שנה זכו להצלחה חלקית גם השירים שכתבה "On the Ride"  ו-"When You've Gotta Go"  שבוצעו על ידי אמנים מחוץ לאנגליה. שירים נוספים שכתבה בתקופה זו זכו להצלחה מועטה, בעיקר מחוץ לאנגליה ורובם נכללו באלבומה הראשון שיצא ב-1973. מעסיקה דון קירשנר, שהתפעל משיריה, השווה את דה פול לקרול קינג.

 תחילת שנות ה-70 
ב-1972 כתבה דה פול את השיר "Sugar Me"  וייעדה אותו לזמר פיטר נון  אך בן זוגה באותו זמן, דדלי מור, שיכנע אותה לשיר אותו בעצמה בחסות המפיק גורדון מילס  וחברת ההקלטות MAM Records . השיר הפך להצלחה גדולה ובנוסף למקום חמישי במצעד הסינגלים הבריטי הגיע למקום ראשון במצעדי הסינגלים של הולנד, ספרד, בלגיה ושוודיה.

שיר זה פתח תקופה פורייה של דה פול ששיריה נכנסו למצעדי הפזמונים באנגליה ומחוצה לה והביאו לה הזמנות להופעות בטלוויזיה. בשלהי 1972 הוציאה דה פול את השיר Getting a Drag  שהגיע למקום 18 במצעד הסינגלים הבריטי. הצלחתה העניקה לה את התארים "אמנית השנה" של עיתון המוזיקה Record Mirror , מבצע השנה של "רדיו לוקסמבורג" ומקום שלישי של זמרת השנה מטעם NME.

במרץ 1973 הוציאה דה פול את האלבום הראשון שלה Surprise  בו שרה וכתבה את רוב השירים. הביקורת קיבלה בחיוב את האלבום הזה. בהמשך אותה שנה הוציאה דה פול את שירה השלישי All Night  שזכה להצלחה מעטה ומייד אחריו הוציאה את השיר Won't Somebody Dance with Me  שדורג בטופ 20 במצעד הסינגלים הבריטי. באותה שנה זכתה בפרס אייבור נובלו והייתה האמנית הראשונה שזכתה בפרס זה. באותה שנה הוציאה דה פול עוד שירים עבור זמרים אחרים.

בתחילת 1974 השתתפה דה פול בשירה בהקלטת האלבום The Hoople של להקת מוט דה הופל. בתקופה זו נבחרה דה פול לזמרת הבכירה בסקר פרסי המוזיקה של שבועון Disc Readers. בשלהי 1973 מינתה את דון ארדן  כמנהלה המוזיקלי.

במאי 1974 שחררה את הסינגל Ooh I Do  שהגיע למקום 25 במצעד הסינגלים הבריטי. באוקטובר אותה שנה שחררה דה פול את הסינגל No, Honestly  שדורג במקום השביעי במצעד הסינגלים הבריטי. כמו כן זכתה דה פול בפרס אייבור נובלו השני שלה על שיר זה. באותה שנה עברה דה פול לחברת הפקה חדשה בשם Jet Records  שהקים המנהל המוזיקלי שלה דון ארדן.

בתחילת 1975 שחררה את הסינגל My Man and Me  שדורג במקום 40 במצעד הסינגלים הבריטי. עיקר השירים שיצרה דה פול באותן שנים נמסרו לזמרים אחרים. 14 מהשירים דורגו במצעד הסינגלים הבריטי ושירים רבים דורגו במצעדי סינגלים במדינות רבות סביב לעולם. בנוסף להצלחה בדירוגים הוזמנה דה פול להופיע בתוכניות מוזיקה ובידור שונות. רבים מהשירים יצרה דה פול בשיתוף עם בארי בלו . בשלהי אותה שנה יצא אלבומה השלישי של דה פול שנקרא Love Bomb  שזכה לביקורות טובות ולהצלחה.

ב-1976 הקליטה דה פול את אלבומה Before You Go Tonight  אולם בגלל סכסוך עם מנהלה דון ארדן הושהתה הפצת האלבום עד 1990. באותה שנה ביצעה גרסה משלה של השיר Because של לנון-מקרטני.

 אירוויזיון 1977 
ב-1977 כתבה דה פול וביצעה, יחד עם מייקל מורן , את השיר Rock Bottom  שנבחר על ידי בריטניה לייצג את המדינה בתחרות האירוויזיון של 1977 שנערכה בלונדון. בתחרות עצמה זכה השיר במקום השני. לאחר האירוויזיון זכה השיר להצלחה רבה בדירוגי הסינגלים בבריטניה ובמדינות אחרות. הישג זה הביא את הנהגת המפלגה הליברלית להציע לדה פול להתמודד על מושב בפרלמנט הבריטי. כמו כן הצטרפה באותה שנה למועצה של גילדת כותבי השירים של בריטניה הגדולה והייתה בכך לאישה היחידה במועצה זו באותה תקופה.

 שלהי שנות ה-70 
בשנים שלאחר האירוויזיון התמקדה דה פול בכתיבת שירים עבור אמנים אחרים. ב-1978 עברה לגור וליצור בקליפורניה והשיר הראשון שכתבה שם היה Hollywood Romance . בתקופה זו הכירה את השחקן ג'יימס קובורן שהפך לבן זוגה.

ב-1979 שחררה דה פול את אלבומה Tigers and Fireflies  כשבחלק מהשירים שיתפה פעולה עם מייקל מורן .

 שנות ה-80 
ב-1982 חזרה דה פול מקליפורניה לאנגליה. בתקופה זו צמצמה דה פול את היקף היצירה המוזיקלית שלה ופנתה לכוונים אחרים. בין השאר הרבתה להופיע בתוכניות בידור (כאורחת וכמנחה) הפיקה תקליטי ילדים והחלה לשחק בהצגות תיאטרון.

 שנות ה-90 
בתחילת 1991 נבחרה דה פול לוועידת האקדמיה הבריטית של פזמונאים, מלחינים וכותבים. בתקופה זו המשיכה לעסוק בשלל תחומים מוזיקליים כמו גם הופעות בתוכניות בידור. ב-1994 הוציאה את אלבומה Just a Little Time  שכלל שירים חדשים ושירים שהופיעו כבר באלבומים קודמים.

 המאה ה-21 
בתחילת המאה ה-21 המשיכה דה פול להופיע בשלל תוכניות בידור ומוזיקה. ב-2005 זכתה תרומתה המוזיקלית להכרה כשזכתה במדליית זהב מטעם האקדמיה הבריטית של פזמונאים, מלחינים וכותבים. בעקבות פעילותה למען זכויות אמנים מונתה ב-2006 כדירקטורית בארגון Performing Rights Society (PRS)  הפועל למען זכויות אמנים ויוצרים.

בשנים אלו המשיכה דה פול לחבר שירים ובמקביל להופיע בתוכניות בידור רבות בטלוויזיה וב-2011 אף קיבלה תוכנית משלה בערוץ הטלוויזיה סקיי ניוז בשם "Lynsey's Love Songs". ב-2012 נבחרה לחבר השופטים של בריטניה באירוויזיון 2012.

 דיסקוגרפיה 
 סינגלים ושירים 
+תאריךצד א'נכתב על ידיצד ב'נכתב על ידיהערות1972Sugar Me לינזי דה פול ובארי בלו Storm in a Teacup לינזי דה פול ורון רוקרמקום חמש במצעד הסינגלים הבריטיGetting a Drag לינזי דה פול ודייוויד ג'ורדןBrandyלינזי דה פולמקום 18 במצעד הסינגלים הבריטי1973All Night לינזי דה פולBlind Leading the Blindלינזי דה פולWon't Somebody Dance with Me לינזי דה פולהגיע לטופ 20 במצעד הסינגלים הבריטיSo Good to You לינזי דה פולWon't Somebody Dance with Me לינזי דה פולשוחרר רק ביפןWaterלינזי דה פולRockerdileלינזי דה פולשוחרר רק בדרום אמריקה1974Ooh I Do לינזי דה פול ובארי בלוNothing Really Lasts Foreverלינזי דה פולמקום 25 במצעד הסינגלים הבריטיNo, Honestly לינזי דה פולCentral Park Arrest לינזי דה פולמקום שביעי במצעד הסינגלים הבריטיOoh I Do לינזי דה פולMy One and Onlyלינזי דה פולהופץ רק ביפן1975My Man and Me לינזי דה פולDancing on a Saturday Nightלינזי דה פולמקום 40 במצעד הסינגלים הבריטיRhythm and Blue Jean Baby לינזי דה פולInto My Musicלינזי דה פולDancin' (on a Saturday Night) לינזי דה פול ובארי בלוMy Man and Me לינזי דה פול ובארי בלושוחרר רק ביפןHappy Christmas to You from Meלינזי דה פול ובארי בלוStick to Youלינזי דה פול ובארי בלוHug and Squeeze Meלינזי דה פולYou Made Me Write This Songלינזי דה פולSugar Shuffleלינזי דה פול ובארי בלוDreamsלינזי דה פול ובארי בלוהופץ רק ביפן1976Love Bomb לינזי דה פולRainbowלינזי דה פולIf I Don't Get You the Next One Will לינזי דה פולSeason to Seasonלינזי דה פול1977Rock Bottom לינזי דה פול ומייקל מורן מקום שני באירוויזיון 1977You Give Me Those Feelings לינזי דה פולBeautiful לינזי דה פול1978Hollywood Romance לינזי דה פול ודייוויד ג'ורדןLosin' The Blues for Youלינזי דה פול ודייוויד ג'ורדןTigers and Firefliesלינזי דה פולLosin' The Blues for Youלינזי דה פול1981Strange Changes לינזי דה פול וסו שיפרין קסידיStrange Changesלינזי דה פול וסו שיפרין קסידיצד ב' גרסת דיסקוAir on a Heartstringלינזי דה פולArrival of the Queenלינזי דה פול1986There's No Place Like London לינזי דה פול וג'רארד קני There's No Place Like Londonלינזי דה פול וג'רארד קניצד ב' הוא גרסת קריוקי

 אלבומים 
+תאריךשם האלבוםהובלהליווי מוזיקליהערות1973Surprise לינזי דה פולגארי בויל  - גיטרה, ראלף מקטל - גיטרה אקוסטית, ג'ון גוסטפסון  - גיטרה בס, דני תומפסון  - גיטרה בס, ג'ון פיטר רובינסון  - אורגן, דייב גראונדס - פסנתר חשמלי, דיק כץ  - פסנתר ואחריםאלבום אולפןLynsey Singsלינזי דה פולאלבום אוסףGreatest Hitsלינזי דה פולאלבום אוסף1974Taste Me... Don't Waste Me לינזי דה פולטרי קוקס  - תופים, כריס ראה - גיטרה, דייב מרקי - גיטרה בס, ג'ון דין - כלי הקשה, גרי שורי , בני גודמן וכריסטופר גנינג  - כלי מיתראלבום אולפןThe World of Lynsey de Paulלינזי דה פולאלבום אוסף1975Love Bomb לינזי דה פולאלבום אולפןNo, Honestlyלינזי דה פולאלבום אוסףThe Charm of Lynsey de Paulלינזי דה פולאלבום אולפן שהוקלט עבור יפן בלבד1976Before You Go Tonight לינזי דה פולאלבום אולפן. הפצת האלבום התעכבה עד 1990Getting a Drag - Best Collectionלינזי דה פולאלבום אוסף. שוחרר רק ביפן1979Tigers and Fireflies לינזי דה פול (חלקית עם מייקל מורן)תום מלון  - כלי נשיפה, יואל דיימונד - פסנתר, ג'ון קרוזו - גיטרה, גארי בורק - תופים וכלי הקשה, דדה וושבורן - כלי הקשה, בוב בריסטיאנסן - סינטיסייזראלבום אולפן1981Profileלינזי דה פולאלבום אוסף1994Just a Little Time לינזי דה פולאלבום אולפןLynsey de Paulלינזי דה פולאלבום אוסףGreatest Hitsלינזי דה פולאלבום אוסף1995Sugar Meלינזי דה פולאלבום אוסף2000Best of the 70s – Lynsey de Paulלינזי דה פולאלבום אוסף2012Sugar and Beyondלינזי דה פולאלבום אוסףInto My Music לינזי דה פולאלבום אוסף2015Ten Bestלינזי דה פולאלבום אוסף

 חיים אישיים 
דה פול לא נישאה אף פעם אך זכתה בחמש הצעות נישואין. היא הייתה בזוגיות עם שלל כוכבים וביניהם דדלי מור, רינגו סטאר, ג'יימס קובורן, דודי אל-פאיד, ג'ורג' בסט, ברני טופין, שון קונרי ודייוויד פרוסט. כשנשאלה על כך בראיון ענתה שכנראה לא תתחתן אף פעם כי אהבתה הראשונה היא המוזיקה.

בשלהי שנות ה-90 של המאה ה-20 הפסיקה דה פול את עבודתה האמנותית כדי לטפל באימה החולה עד פטירתה ב-2001. האם שימשה כמזכירתה של דה פול בחברת ההפקות שהקימה Lynsey de Paul Music Limited.

ב-1 באוקטובר 2014 החלה דה פול לסבול מדימום מוחי בביתה שבלונדון. היא הובאה לבית החולים ברנט  שם נקבע מותה. הובאה למנוחות בבית הקברות בשכונת הנדון בצפון מערב לונדון.

 פרסים ואותות הערכה 
 "אמנית השנה" של עיתון המוזיקה Record Mirror  - 1972
 מבצעת השנה של "רדיו לוקסמבורג" - 1972
 מקום שלישי בדירוג זמרת השנה מטעם NME - 1972
 פרס אייבור נובלו - 1973
 הזמרת הבכירה בסקר פרסי המוזיקה של שבועון Disc Readers - 1973
 פרס אייבור נובלו - 1974
 "אמנית השנה" של עיתון המוזיקה Record Mirror  - 1976
 אשת השנה במוזיקה מטעם ארגון וראייטי בריטניה.
 מדליית זהב מטעם האקדמיה הבריטית של פזמונאים, מלחינים וכותבים - 2005
 ב-2015 יסד ארגון Performing Rights Society (PRS)  את "פרס לינזי דה פול" על שמה של הזמרת שנפטרה ב-2014. פרס זה מוענק שנתית לזמרות-יוצרות חדשות.

 לקריאה נוספת 


 קישורים חיצוניים 


 לינזי דה פול, באתר independent.co.uk, 4 באוקטובר 2014
 Hitmaker who became kung fu queen is not so rock ’n’ roll, באתר thejc.com, 8 באוגוסט 2013
 לינזי דה פול דיסקוגרפיה, באתר discogs.com
 הביוגרפיה של לינזי דה פול, באתר allmusic.com
 הביוגרפיה של לינזי דה פול, באתר imdb.com
 ראיון עם לינזי דה פול, באתר femalefirst.co.uk, 6 באוגוסט 2007
 בוב סטנלי, Lynsey de Paul ‘stood out like a cut-glass decanter among milk bottles’, בעיתון הגרדיאן, 2 באוקטובר 2014
 לינזי דה פול, באתר seanmanchesterinvites.blogspot.com

 הערות שוליים 

קטגוריה:מוזיקאים בריטים
קטגוריה:מוזיקאיות בריטיות
קטגוריה:לונדון: אישים
קטגוריה:בריטים שנולדו ב-1948
קטגוריה:בריטיות שנולדו ב-1948
קטגוריה:בריטים שנפטרו ב-2014
קטגוריה:בריטיות שנפטרו ב-2014